Der går ikke længe mellem medarbejderstoppene i den kriseramte Superliga-klub AaB. Først røg Erik Hamrén, siden var det Thomas Bælum, der meldte ud, at han forlod sin direktør- og midlertidige sportschef-post. Søndag gik blæsten frisk med lidt mere positiv vind over Limfjordens vande, da AaB vandt 4-0 i Horsens. Men det trak undervejs i optakten og blandt redaktører og journalister på Twitter overskrifter, hvad præcist Thomas Bælum sagde i sidste uge til TV2 Nord . Se det omstridte TV2 Nord interview med den afgående direktør herunder. Til TV2 Nord siger Thomas Bælum nemlig, at han - selvom det fremgår af både pressemeddelelser og interviews - ikke har været andet end "talerør udadtil." Derudover siger han også, at det var en fælles beslutning mellem ham og bestyrelsen, at han bruger april på at overdrage sine opgaver. Men i går, søndag, undsagde Niels David Nielsen, AaBs bestyrelsesformand, direktørens udlægning i et interview med Discovery . - Jeg har ikke hørt, hvad han har sagt til TV 2 Nord. Den udlægning, jeg kommer med, er den, jeg kan stå på mål for. Thomas Bælum var administrerende direktør og havde i en midlertidig periode ansvaret for det sportslige som sportschef, siger AaB-formanden. Det tyder på, at der var tale om en fyring. - Vi havde et bestyrelsesmøde om onsdagen, og på det møde besluttede vi, at vi så det bedst, at vores samarbejde ophørte. Vi tog et møde med Thomas Bælum, og han accepterede, at det var sådan, det skulle være, siger han. Der har været spekulationer om, hvorvidt det var de nye tyske investorers beslutning, men det afviser formanden i interviewet med Discovery . Flere fremtrædende sportsjournalister har bidt mærke i udtalelserne. Blandt andet er redaktøren på Mediano, Peter Brüchmann, på Twitter ude og harcelere over Bælums udlægning hos TV2 Nord. Også journalist Mette Cornelius kalder udtalelserne fra den afgående direktør til TV2 Nord for usande, når bestyrelsesformanden udlægger sagen, som han gør søndag. I tiden som direktør generede klubben over godt fire år i alt over 50 millioner kroner i underskud.

Referat:
AaBs bestyrelsesformand undsiger sin direktør.